Gwelout a reer neuze an Iliz o klask reoliañ buhez ar gristenien (da lavarout eo an holl dud er broioù kristen), o lakaat an urzh vat da ren, en anv ar vuhezegezh kristen. Bevañ e-maez an urzh vat, pe ar vuhezegezh kristen (alies ar memes tra) a zo, hervez ar feiz kristen, bevañ er peched. Ar pecher a zo e riskl da vezañ daonet ha kondaonet da rostañ en Ifern eta, nemet distreiñ ouzh Doue a rafe, o kofes hag o cheñch buhez.